EkBass/fiwiki-20250220-pages-articles huggingface dataset:
Tyreotropiini

Tyreotropiini eli tyrotropiini (TSH Thyroid stimulating hormone) on aivolisäkkeen etulohkon erittämä glykoproteiineista muodostunut hormoni. TSH stimuloi kilpirauhasen eritystoimintaa sekä säätelee kilpirauhassolujen määrää ja tilavuutta sekä on välttämätön kilpirauhashormoni tyroksiinin (T4-hormoni) tuotannolle. Sen sijaan hypotalamuksen erittämä tyreoliberiini (TRH) säätelee TSH:n eritystä. Tyreotropiinin eritys vaikuttaa elimistössä vahvistavasti tai heikentävästi useisiin lääkeaineisiin.DrugBank: Thyrotropin Veren TSH- pitoisuudet ovat luontaisesti korkeampia talvella ja keväällä kuin kesällä ja syksyllä sekä terveillä että kilpirauhasen vajaatoiminnasta kärsivillä. Tyreotropiinin CAS-numero on 9002-71-5. == TSH:n toiminta == TSH kiinnittyy kilpirauhasessa oleviin reseptoreihin. Se vaikuttaa kilpirauhasen toimintaan kiihdyttävästi ja edesauttaa jodin kerääntymistä kilpirauhaseen. === TSH:n ja kilpirauhashormonien vuorovaikutus === Veren korkeat tyroksiini- ja trijodityroniinipitoisuudet ehkäisevät TRH:n toimintaa ja vähentävät suoraan TSH:n eritystä, siten kilpirauhasen liikatoiminta sammuttaa TSH:n vapautumisen kokonaan. Vastaavasti alhaiset tyroksiini- ja trijodityroniinipitoisuudet lisäävät TSH:n eritystä. Tyroksiinin ja trijodityroniin inhiboivaa vaikutusta omaan eritykseen kutsutaan negatiiviseksi palautesäätelyksi, joka on tavallista muidenkin aivolisäkkeen etulohkon hormonien säätelyssä. == Reseptori == Tyreotropiinille on sitä vastaanottava reseptori. Reseptoria koodaa kromosomissa 14 sijaitseva TSHR- geeni.https://www.ncbi.nlm.nih.gov/gene/7253 == Lähteet == == Aiheesta muualla == *Terveysportti: Tyreotropiini (S-TSH) Luokka:Peptidihormonit Luokka:Tropiinit
Markkinat (tapahtuma)

Markkinat sanan perinteisessä merkityksessä ovat määräpaikassa määräaikana, usein kerran tai kaksi kertaa vuodessa, ulkoilmassa pidettävä julkinen kaupankäyntitapahtuma. == Markkinoiden historiaa == Markkinoilla oli Euroopassa keskiajalta 1800-luvulle saakka keskeinen merkitys kaupankäynnissä ja niihin matkustettiin usein pitkänkin matkan päästä. Alkujaan ne pidettiin monilla paikkakunnilla paikallisen suojeluspyhimyksen juhlapäivän tai kirkon vihkimisen muistopäivän yhteydessä, usein sitä edeltävänä tai seuraavana päivänä. Suomessa pidettiin aikoinaan kahdenlaisia markkinoita, yksityisiä ja vapaamarkkinoita. Kaupungeissa pidetyillä yksityisillä markkinoilla eivät muiden kaupunkien asukkaat saaneet harjoittaa kaupankäyntiä, vapaamarkkinoilla kaupankäynti oli vapaata.Hoffman 1983, 17 Yksityiset markkinat lakkautettiin vuonna 1788. Ne olivat erivapauksien myöntämisen myötä jo aiemmin käytännössä muuttuneet vapaamarkkinoiksi. Vapaamarkkinoita pidetään edelleen. Otavan suuri ensyklopedia, 6. osa (malaijit-oppiminen), art. Markkinat, Otava 1979, ISBN 951-1-05122-9 Markkinoiden aikana oli vuoden 1734 lain mukaan voimassa erityinen markkinarauha. == Markkinat nykypäivänä == Kun teollistumisen myötä vakituiset kauppaliikkeet tulivat yhä yleisemmiksi, markkinat menettivät kuitenkin aikaisemmin keskeisen merkityksensä ja niille jäi käytännössä vain perinteisen kansanjuhlan luonne. Varsinkin 1900-luvun alkupuolella ne monilla paikkakunnilla lakkautettiin kokonaan, mutta viime vuosikymmeninä niitä on onnistuneesti elvytetty eri puolilla maata. Muutamat vanhat markkinat ovat erikoistuneet jonkin tietyn tavaralajin markkinoiksi, esimerkkinä Helsingissä 1700-luvulta saakka pidetyt syysmarkkinat, joista ovat saaneet alkunsa nykyiset Silakkamarkkinat. Monissa kaupungeissa järjestetään nykyään erilaisia vuodenaikamarkkinoita, jollaisia ovat esimerkiksi syksyllä sadonkorjuuaikaan järjestettävät maalaismarkkinat sekä jouluiset Tuomaanmarkkinat. Uusi 2000-luvun ilmiö puolestaan ovat keskiaikatapahtumien yhteydessä pidettävät markkinat. Luettelo Suomessa vuosittain pidettävistä markkinoista julkaistaan muun muassa Yliopiston almanakassa. == Markkinoita Suomessa == * Harjavallan markkinat Harjavallan markkinat * Jaakonmarkkinat * Keuruun markkinat Keuruun markkinat * Kristiinankaupungin markkinat * Helsingin silakkamarkkinat * Turun keskiaikaiset markkinat == Lähteet == == Aiheesta muualla == * Tori- ja markkinakaupan palvelukeskuksen sivut * da:Handelsmesse ro:Bâlci
Mary Thurman

Mary Thurman (27. huhtikuuta 1895 – 22. joulukuuta 1925) oli yhdysvaltalainen mykkäelokuvien näyttelijä. Hän esiintyi 1910-luvulta lähtien kaikkiaan kymmenissä elokuvissa. Thurman kuoli pesäkekeuhkokuumeeseen ollessaan vasta 30-vuotias. == Aiheesta muualla == * Luokka:Yhdysvaltalaiset näyttelijät Luokka:Vuonna 1895 syntyneet Luokka:Vuonna 1925 kuolleet
Ali Rıza Efendi

Ali Rıza Efendi (1839-1888) oli Turkin tasavallan perustajan Mustafa Kemal Atatürkin isä ja Zübeyde Hanımin aviomies. Ali Rıza Efendi syntyi Salonikissa nykyisen Kreikan Makedonian maakunnassa silloisessa Osmanien valtakunnassa. Ali Rıza Efendi työskenteli tullivirkailijana ja kuoli 1888 kun Kemal Atatürk oli 7-vuotias. Ali Rıza Efendin on väitetty olevan albaanitaustainen tai slaavilainen.Andrew Mango Atatürk: The Biography of the Founder of Modern Turkey, Overlook Press, 2002, ISBN 978-1-58567-334-6, p. 25; p.27.Lou Giaffo: Albania: Eye of the Balkan VortexJackh, Ernest, The Rising Crescent, (Goemaere Press, 2007), p. 31, Turkish mother and Albanian fatherIsaac Frederick Marcosson, Turbulent years, Ayer Publishing, 1969, p. 144.Richmond, Yale, From Da to Yes: understanding the East Europeans, (Intercultural Press Inc., 1995), 212. Joidenkin lähteiden mukaan hänen perheensä olisi kotoisin Anatoliasta joka on pääasiassa turkkilaista seutua. Aydınin maakuntaa on myös pidetty hänen sukunsa alkuperäisenä kotiseutuna.Vamik D. Volkan, Norman Itzkowitz, Ölümsüz Atatürk (Immortal Ataturk), Bağlam Yayınları, 1998, ISBN 975-7696-97-8, p. 37, dipnote no. 6 (Atay, 1980, s. 17). Vamik D. Volkan & Norman Itzkowitz, Ölümsüz Atatürk (Immortal Atatürk), Bağlam Yayınları, 1998, ISBN 975-7696-97-8, p. 37, dipnote no. 6 (Atay, 1980, s. 17)Cunbur, Müjgân. Türk dünyası edebiyatçıları ansiklopedisi, 2. cilt (2004), Atatürk Kültür Merkezi Başkanlığı: "Babası Ali Rıza Efendi (doğ. 1839), annesi Zübeyde Hanımdır, baba dedesi Hafız Ahmet Efendi, 14–15. yy.da Anadolu'dan göç ederek Makedonya'ya yerleşen Kocacık Yörüklerindendir."Kartal, Numan. Atatürk ve Kocacık Türkleri (2002), T.C. Kültür BakanlığıDinamo, Hasan İzzettin.Kutsal isyan: Millî Kurtuluş savaşı'nın gerçek hikâyesi, 2. cilt (1986), Tekin Yayınevi.Mustafa Kemal Atatürk – memorial museum in village Kodzadzik in Municipality Centar Zupa . Nykyisen Pohjois-Makedonian alueella sijaitsevassa Kodžadžikin kylässä on talo jota pidetään hänen sukunsa vanhana kotitalona. ATATÜRK'ÜN BABA SOYU (KIZIL OĞUZ veya KOCACIK YÖRÜKLERİ) Memorial house of Ataturk in Kodžadžik thumb|left|Ali Rıza Efendiin perheen väitetty kotitalo Kodzadzikissa nykyisessä Pohjois-Makedoniassa ==Viitteet== Luokka:Turkkilaiset henkilöt Luokka:Osmanien valtakunnan henkilöt Luokka:Vuonna 1839 syntyneet Luokka:Vuonna 1888 kuolleet Luokka:Tullivirkamiehet
Daniel Sikorski

Daniel Sikorski (s. 2. marraskuuta 1987 Waidhofen an der Thaya, Itävalta) on itävaltalainen jalkapalloilija, joka edustaa saksalaista Bayern Münchenia, jossa hän voitti kaudella 2008 liigamestaruuden. == Lähteet == Luokka:Itävaltalaiset jalkapalloilijat Luokka:Vuonna 1987 syntyneet Luokka:Elävät henkilöt
Jakobiittikapina (1715–1716)

Jakobiittikapina (1715–1716) pyrki nostamaan valtaan James Stuartin pääasiassa skotlantilaisten jakobiittien tuella. Kapinaa valmisteli Britannian maaperällä John Erskine, Marin jaarli. Erskine oli vannonut uskollisuutta Yrjö I:lle ja noussut ulkoministeriksi, mutta hänen stuartilaiset sympatiansa paljastuivat, ja hän menetti virkansa. Hän palasi Skotlantiin sukunsa maille Braemariin, kutsui klaanien päälliköt metsästysretkelle ja kertoi siirtyneensä avoimesti Stuartien tukijaksi. Skotlantilaiset lähtivät hyvin mukaan, mutta Walesissa ja Devonissa hallitus esti kapinaan yhtymisen, eikä Pohjois-Englannissa saatu toivottua tukea. Laiva toi James Stuartin Ranskasta Peterheadiin, mutta hänkään ei kyennyt valamaan intoa taistelijoihin. Hän piti vähän aikaa hovia Sconessa Pertshiressä, ja palasi Ranskaan vieden Erskinen mukanaan 4. helmikuuta 1716. Toinen jakobiittikapina tapahtui vuonna 1745. == Lähteet == Luokka:Englannin historia Luokka:1715 Luokka:1716 Luokka:Kapinat
Kempeleen Pyrintö

Voimistelu- ja Urheiluseura Kempeleen Pyrintö r.y. on kempeleläinen vuonna 1926 perustettu urheiluseura. Seuran lajeina ovat hiihto, uinti, nyrkkeily ja salibandy. Nyrkkeilytoiminta aloitettiin syksyllä 1971 urheilutalon valmistuttua, ja uintitoiminta vuonna 1997 virkistysuimala Zimmarin avauduttua. Seuran vuonna 1971 valmistunut urheilutalo sijaitsee Köykkyrin virkistysalueella. Pyrintö ylläpitää Kempeleen kunnan kanssa yhteistyössä talvisin Köykkyrin laskettelu- ja hiihtokeskusta. ==Lähteet== Luokka:Suomalaiset hiihtoseurat Luokka:Suomalaiset lentopalloseurat Luokka:Suomalaiset uintiseurat Luokka:Suomalaiset yleisurheiluseurat Luokka:Suomalaiset urheilun yleisseurat Luokka:Kempeleläiset urheiluseurat Luokka:Vuonna 1926 perustetut urheiluseurat Luokka:Suomen Työväen Urheiluliiton jäsenseurat
Keep Our Fire Burning

Keep Our Fire Burning on suomalaisen rockyhtye Hanoi Rocksin neljästoista single, joka ilmestyi 18. kesäkuuta 2004 vain Suomessa. Singlen nimikappale tosin julkaistiin seuraavalla, vain Japanissa julkaistulla Back In Yer Face -singlellä. Nimikappale ”Keep Our Fire Burning” on vanha vuonna 1983 tehty Hanoi Rocks -kappale, jota tosin ei ollut koskaan nauhoitettu yhtyeen julkaisulle tai soitettu keikoilla. Kitaristi Andy McCoy sävelsi kappaleen alun perin suositun japanilaisen pop-artistin Yasuaki Hondan Angel of Glass -albumille. Tällöin sanoitus kertoi rakkaudesta ja oli siis erilainen kuin tällä singlellä. Seuraavan kerran kappale julkaistiin nimellä ”Kaipaan sua” vuonna 1996 Pelle Miljoonan sanoittamana ja laulamana Hyvät pahat ja hitit 2 -hittikokoelmalla. Pelle Miljoona & Rockersin levyttämänä se julkaistiin yhtyeen kokoelma-albumilla Kaikki hitin ainekset 1992–96 vuonna 1997. Tässä Pelle Miljoona -versiossa Andy McCoy vastaa kitaransoitosta. ”Kaipaan sua” on myöhemminkin kuulunut Pelle Miljoonan yhtyeiden kappalelistoihin, muun muassa uusin yhtye Pelle Miljoona Unabomber! on soittanut sitä keikoillaan. Uudelleen syntyneen Hanoi Rocksin laulaja Michael Monroe löysi kappaleen yhtyeen vanhasta demonauhakokoelmasta ja halusi, että Hanoi Rocks levyttää kappaleen, koska se jäi aikanaan tekemättä. Monroe teki yhdessä McCoyn kanssa kappaleeseen uuden sanoituksen ja McCoy muunteli hieman kappaleen introsooloa. Singlen B-kappale ”Heaven Is Gonna Be Empty” on täysin uusi kappale, jossa on paljon vaikutteita perinteisestä rock and rollista. Kumpikaan singlen kappaleista ei löydy Another Hostile Takeover -albumilta, vaikka se julkaistiinkin proamaan uutta albumia. Suomen virallisella singlelistalla Keep Our Fire Burning sijoittui parhaimmillaan toiselle sijalle viikolla 26/2004. == Kappaleet == # # == Kokoonpano == *Michael Monroe – laulu, saksofoni, kitara, lyömäsoittimet *Andy McCoy – sähkökitara, taustalaulu *Stevie Klasson - sähkökitara *Timpa Laine – bassokitara *Lacu – rummut *Pate Kivinen – piano == Listasijoitukset == ;Suomen virallinen singlelista * 26/2004 2. * 27/2004 4. * 28/2004 6. * 29/2004 9. * 30/2004 16. * 31/2004 19. * 32/2004 18. Luokka:Hanoi Rocksin kappaleet Luokka:Vuoden 2004 kappaleet
Zübeyde Hanım

Zübeyde Hanım (1857 - 14\. tammikuuta 1923) oli Turkin tasavallan perustajan Mustafa Kemal Atatürkin äiti. Zübeyde syntyi Hacısofularin perheeseen Lagkadásissa Thessalonikin alueella Ottomaanien valtakunnassa. Zübeyden vanhemmat olivat turkkilaisia talonpoikiaIsaac Frederick Marcosson, Turbulent years, Ayer Publishing, 1969, p. 144. jotka olivat muuttaneet Makedoniaan kun Karamanidien dynastia oli kaatunut. Zübeyde Hanımin saamaan koulutukseen kuului vain luku- ja kirjoitustaito. Zübeyde Hanımin koulutusta pidettiin kuitenkin hyvin korkeana, sillä Ottomaanien valtakunnassa naiset eivät saaneet kovinkaan suurta koulutusta. Kampanja "naiset eivät tarvitse koulutusta" oli tuttu Ottomaanien valtakunnassa, joten monet naiset jäivät koulutuksen ulkopuolelle. Koska Zübeyde Hanım () osasi lukea ja kirjoittaa, hän sai alun perin kutsumanimekseen Zübeyde Molla (). Zübeyde Hanım oli hyvin uskonnollinen nainen, ja hän piti kiinni uskonnosta, joten hän halusi poikansa Mustafan menevän islamilaiseen madrasa-kouluun, jossa opetetaan koraania. Zübeyde Hanımin ensimmäinen aviomies oli Ali Rıza Efendi. Zübeyde Hanım tapasi miehensä tullissa; tämä oli töissä rajavartiolaitoksessa. Ali Riza ja Zübeyde Hanım menivät naimisiin perinteisen järjestetyn avioliiton kautta. Zübeyde Hanım oli naimisiin mennessään melkein aikuinen ja 20 vuotta aviomiestään nuorempi. Perheen ensimmäiset lapset Fatma, Ömer ja Ahmet kuolivat nuorina. Myöhemmin Zübeyde Hanım ja Efendi saivat kolme lasta. Esikoinen Mustafa syntyi 1881 ja Makbule vuonna 1885. Vuonna 1889 heille syntyi tytär Naciye, joka kuoli tuberkuloosiin. ==Zübeyde ja Mustafa == Mustafa Kemalin isä Ali Rıza Efendi kuoli Mustafan ollessa kuusivuotias. Zübeyde Hanım muutti veljensä Hüseyinin luokse tämän maatilalle Salonikiin. Zübeyde Hanım meni naimisiin Ragıp Beyn kanssa, jolla oli jo neljä lasta ex-vaimonsa kanssa. Tämä suututti Mustafaa, joka piti äitinsä uutta liittoa osoituksena siitä, ettei tämä kunnioittanut isän kuolemaa enää. Turkin itsenäisyyssodan aikana vuonna 1919 Kemal Atatürk ei pitänyt suhteita äitiinsä, eikä tämä hyväksynyt Mustafan avioliittoa erään nuoren naisen kanssa. == Myöhempi elämä == Kun ensimmäinen Balkanin sota loppui ja Ottomaanien valtakunta menetti Salonikin Kreikalle, Zübeyde Hanım muutti Istanbulin lähistölle tyttärensä kanssa. Vuonna 1922 hän muutti Ankaraan, mutta Ankaran ilmasto ei sopinut hänelle, joten hän muutti İzmiriin. Hän kuoli vuonna 1923 ja hänelle rakennettiin oma mauseleumi. == Lähteet == Luokka:Turkkilaiset henkilöt Luokka:Vuonna 1857 syntyneet Luokka:Vuonna 1923 kuolleet
Joe Louis Arena

Joe Louis Arena on entinen urheilu- ja jäähalli, joka sijaitsi Detroitissa Michiganin osavaltiossa Yhdysvalloissa. Halli toimi NHL-liigassa pelaavan Detroit Red Wingsin kotiareenana vuosina 1979–2017, minkä lisäksi siellä on järjestettiin muun muassa showpaini-tapahtumia, koripallo-otteluja ja konsertteja. Halli oli nimetty entisen raskaansarjan nyrkkeilijän Joe Louisin mukaan. Halli avattiin 12. joulukuuta 1979 Detroitin ja Michiganin yliopistojoukkueiden välisellä koripallo-ottelulla. Detroit Red Wings pelasi hallissa ensimmäisen ottelunsa 27. joulukuuta 1979 St. Louis Bluesia vastaan. Hallin yleisökapasiteetti jääkiekko-otteluissa oli 20 066\. Alkujaan hallin omisti Detroitin kaupunki, jonka velkasaneerauksen seurauksena halli päätyi Financial Guaranty Insurance Company -sijoitusyhtiön omistukseen vuonna 2014. Samana vuonna tehtiin sopimus uuden hallin rakentamisesta Detroitiin. Joe Louis Arena suljettiin vuonna 2017 ja sen purkaminen alkoi 2019. == Galleria == Kuva:JLA satellite view.png| Areena satelliittikuvissa Kuva:New scoreboard.jpg| Uusi mediakuutio Kuva:Joe-Louis-Arena.jpg| Sisältä Detroitin ottelun alkutunnelmissa == Aiheesta muualla == * Joe Louis Arena Detroit Red Wingsin sivustolla * Joe Louis Arena Olympia Entertainmentin sivustolla == Lähteet == Luokka:Yhdysvaltain urheiluhallit Luokka:Yhdysvaltain jäähallit Luokka:Detroitin rakennukset ja rakennelmat Luokka:Detroit Red Wings Luokka:Detroit Pistons
Mario Bunge

Mario Bunge (21. syyskuuta 1919 – 24. helmikuuta 2020) oli argentiinalainen filosofi ja fyysikko, joka työskenteli Kanadassa. Hänellä on lukuisia kunniatohtorin arvoja. Vuonna 1982 hän sai Asturian ruhtinaan palkinnon. Bunge oli tuottelias kirjoittaja. Hän kirjoitti yli 400 tutkielmaa ja 80 kirjaa. Bungen pääteos on kahdeksanosainen Treatise on Basic Philosophy (1974–1989), tutkimus aiheista, joita Bunge piti nykyfilosofiassa keskeisimpinä: semantiikka, ontologia, tietoteoria, tieteenfilosofia ja etiikka. Bunge sovelsi ajatteluaan eri luonnontieteiden ja yhteiskuntatieteiden aloille. Bunge kannatti rationalismia, tieteellistä realismia, materialismia ja seurausetiikkaa. == Teoksia == * * * ==Lähteet== == Aiheesta muualla == * Mario Bungen kotisivu * Corazzon, Raul: The Scientific Philosophy of Mario Bunge Theory and History of Ontology * Haldane, Maeve: The Philosophical Physicist McGill News Luokka:Argentiinalaiset filosofit Luokka:Argentiinalaiset fyysikot Luokka:Ateistifilosofit Luokka:Humanistit Luokka:Kanadalaiset filosofit Luokka:Yli satavuotiaiksi eläneet argentiinalaiset Luokka:Vuonna 1919 syntyneet Luokka:Vuonna 2020 kuolleet Luokka:Naturalismi (filosofia)
Societas Sanctae Birgittae

Societas Sanctæ Birgittæ (SSB) on korkeakirkolliseen liikkeeseen kuuluva tertiaarisääntökunnan luonteinen veljistö ja sisaristo sekä papeille että maallikoille Ruotsin kirkossa. Societas Sanctæ Birgittæ on perustettu 1920 ja sillä on nykyään noin 200 jäsentä. Sitä johtavat konfessori, joka valitaan SSB:n pappien joukosta, sekä superior, joka valitaan sisarten joukosta. SSB:n piispallisena visitaattorina toimi pitkään Bertil Gärtner. SSB:n pyrkimyksenä on sekä yksilöiden että seurakuntien toteuttama rukouselämän ja ehtoollisenvieton lisääminen ja uudistuminen, saarna ja opetus kuuliaisena Jumalan sanalle ja kirkon tunnustukselle sekä sielunhoidon ja ripin lisääntynyt käyttö. SSB:llä on hyvät suhteet roomalaiskatoliseen Birgittalaissääntökuntaan. Societas Sanctæ Birgittæ kokoontuu vuosittain yleiskapituliin Vadstenaan, mikä huipentuu pontifikaalimessuun Pyhän Birgitan "taivaallisena syntymäpäivänä" 23. heinäkuuta Vadstenan luostarikirkossa. Lisäksi SSB kokoontuu konventteihin kolme kertaa vuodessa eri puolille maata ja joskus ulkomaille. Sekä yleiskapitulin että konventtien jumalanpalvelukset ovat avoimia kaikille. SSB:llä on ollut pitkään jäseniä paitsi Tanskassa, Isossa-Britanniassa ja Pohjois-Amerikassa, myös Suomen evankelis- luterilaisessa kirkossa. Jo kaksi vuotta SSB:n perustamisen jälkeen, vuonna 1922, suunniteltiin yhteisön suomalaisen haaran perustamista. Asiaa ajoivat tuolloin Amos Anderson ja turkulainen lehtori Julius Finnberg. He järjestivät Naantalissa vuosittain Birgitta-vesperin vuodesta 1921 vuoteen 1930, kunnes paikallinen kirkkoherra kielsi tilaisuuksien järjestämisen pitäen niitä katolisina.Päikki Priha: Pyhä kaunistus : kirkkotekstiilit Suomen Käsityön Ystävien toiminnassa 1904-1950. Taideteollisen korkeakoulun julkaisusarja A : 11. Helsinki. 1991. ISBN 951-9384-46-4, s. 125-126 Myös muun muassa Helsingin Olaus Petri församlingenin kirkkoherra Folke Palmgren ja kanttori Torsten Stenius olivat SSB:n jäseniä.Bengt Ingmar Kilström: Högkyrkligheten i Sverige och Finland under 1900-talet, s. 260-261 Vuonna 2007 SSB:n kevätkonventti pidettiin Suomessa Nauvossa.*Nagu Bladet, 2007 toukokuu ==Lähteet== ==Kirjallisuutta== *"Gör också våra kalla hjärtan brinnande." Societas Sanctæ Birgittæ 1920-2020. Ed. by Oloph Bexell, Gunilla Gren-Eklund, Fredrik Samtell and Andreas Wejderstam. Skelleftea: Artos 2020, 550 pages. ISBN 978-91-7777-152-4. **Fredrik Santell, "SSB:s medlemmar; Utländska kopplingar", p. 271–272. * Societas Sanctæ Birgittæ 1920-1970. Festskrift. 1970 **Sigtrygg Serenius: Societas Sanctae Birgittae och kyrkolivet i Finland. s. 65-67 * Societas Sanctæ Birgittæ 1971-1995. Festskrift. 1995 * Bengt Ingmar Kilström: Högkyrkligheten i Sverige och Finland under 1900-talet. Helsingborg 1990, ISBN 91-7830-052-5 ==Aiheesta muualla== * Societas Sanctae Birgittae *Kuvia SSB:n yleiskapitulista 2007 Luokka:Ruotsin kirkko Luokka:Luterilaiset veljistöt, sääntökunnat ja luostarit Luokka:Ruotsalaiset kristilliset järjestöt Luokka:Vadstenan historia
Lana Lang

Lana Lang on fiktiivinen hahmo Teräsmies-sarjakuvissa. Hän esiintyi ensimmäisen kerran Superboy #10 tarinassa syys/lokakuussa 1950. Hahmon loivat Bill Finger ja John Sikel. Perinteisesti Lana Lang esitetään nuoren Clark Kentin ihastuksen kohteena aikana jolloin he kumpikin asuivat Smallvillen pikkukaupungissa. Teräsmies-sarjakuvien hopeakaudella hän esiintyi nuoren Teräsmiehen, Teräspojan rinnalla. Nykyisissä sarjakuvissa hän esiintyy vierailevana hahmona Teräsmiehen elämässä. Lana ja Clark ovat todella hyviä ystäviä ja heidän välillään on ollut myös romanttisia tunteita. Nykyisin Lana on kuitenkin aviossa Pete Rossin kanssa ja heillä on Clark-niminen poika. Myöhemmin he kuitenkin erosivat. Lana toimi myös väliaikaisesti LexCorpin toimitusjohtajana. Myöhemmin DC Rebirthissä paljastetaan, että ilmeisesti Lanan ja Loisin oltua lähellä New 52 Clark Kentiä tämän kuollessa, he ovat saaneet itselleen Teräsmiehen voimia, kukin kutsuen itseään "Teräsnaiseksi", ja Lois osoittaa Teräsmiehen perinteisiä voimia, kun taas Lana ilmentää muotoa, joka on samanlainen kuin hiljattain ilmestynyt "Superman Red", joka pystyy imemään ja tuottamaan useita energiamuotoja. Vaikka Lana aikoo aluksi toimia salassa, Loisin kuoltua hän alkaa ottamaan aktiivisemman roolin Teräsnaisena. Hän jatkaa toimintaansa Superwomanina, mutta lopulta hän menettää voimansa ja palaa normaaliin elämään. Annette O’Toole esitti Lana Langia vuoden 1983 Superman III -elokuvassa. Kristin Kreuk näytteli hahmoa Teräsmiehen nuoruusvuosista kertovassa televisiosarjassa Smallville. Elokuvassa Man of Steel nuorta Lana Langia esitti Jadin Gould. Lana Lang esintyi myös cameo-roolissa elokuvassa Batman v Superman: Dawn of Justice, jossa häntä esitti Emily Peterson. Lana Lang esiintyi myös animaatioelokuvassa Batman: The Dark Knight Returns, jossa häntä ääninäytteli Paget Brewster. Lisäksi Lana Langiin pohjautuva hahmo nimeltä Lana Lazarenko esiintyi animaatioelokuvassa Superman: Red Son, jossa häntä ääninäytteli Winter Ave Zoli. Lana Lang esiintyy myös DC Universe Online -pelissä, jossa häntä ääninäyttelee Lorrie Singer. == Lana Langia näytelleitä == * Janet Waldo (The Adventures of Superboy 1966-1969) * Diane Sherry (Teräsmies 1978) * Annette O’Toole (Teräsmies III 1983) * Stacy Haiduk (Superboy 1988-1992) * Emily Procter (Teräsmieheni 1997) * Kelley Schmidt, Joely Fisher (Teräsmies- animaatiosarja) * Kristin Kreuk (Smallville 2001-2008, vieraili 2009) * Emmanuelle Chriqui (Superman & Lois 2021-) * Lorrie Singer (DC Universe Online, äänirooli) == Aiheesta muualla == * Teräsmiehen kotisivu Luokka:DC- universumin sivuhenkilöt Luokka:Teräsmies
Fanayé Tesfayé

Fanayé Tesfayé (s. 1968 (joidenkin lähteiden mukaan 1970) Harar, Etiopia) on etiopialainen taidemaalari ja laulaja. Hän valmistui Addis Abeban taidekoulusta (Addis Ababa School of Fine Arts) vuonna 1988. Tesfayé on menestynyt sekä kuvataiteen että musiikin alalla. Maalauksia on ollut julkisesti esillä, ja musiikkia on levitetty kansainväliseen myyntiin. Laulu "Tchèwata" on päätynyt World Music Networkin laajaan Music Rough Guide -sarjaan levylle The Rough Guide to the Music of Ethiopia (2004). == Lähteet == == Aiheesta muualla == * Luokka:Etiopialaiset taidemaalarit Luokka:Etiopialaiset laulajat Luokka:Elävät henkilöt
Othenio Abel

Othenio Lothar Franz Anton Louis Abel (20. kesäkuuta 1875 Wien, Itävalta – 4. heinäkuuta 1946 Mondsee, Itävalta) oli itävaltalainen paleontologi ja evoluutiobiologi. Häntä pidetään paleobiologian perustajana. Ala oli aiemmin paleontologian geologiaan suuntautunut ala. Othenio Abel syntyi Wienissä, missä hän opiskeli vuodesta 1899 lähtien oikeustiedettä ja luonnontieteitä ja jossa hän valmistui filosofian tohtoriksi. Jo vuonna 1898 hän toimi Eduard Suessin laboratorioapulaisena. 1900–1907 hän työskenteli valtion geologian tutkimuslaitoksella. Vuonna 1907 Abelista tuli ylimääräinen professori Wienissä, ja 1917–1934 hän toimi Wienissä vakituisena paleontologian professorina ja myöhemmin vuosina 1935–1940 Göttingenin Georg-August- yliopistossa. Abelin toimialaa olivat fossiloituneet selkärankaiset. Hän vaikutti voimakkaasti fylogenian kehitykseen. Joka toinen vuosi jaetaan 3 700 euron arvoinen Othenio-Abel-palkinto erinomaisesta paleobiologiaa käsittelevästä artikkelista tai paleontologian parissa tehdystä elämäntyöstä. == Julkaisut == * Grundzüge der Paläobiologie der Wirbeltiere, Stuttgart 1912 * Vorzeitliche Säugetiere, Jena 1914 * Die Paläontologie in Forschung und Lehre, Naturwissenschaften 3 (1915), 413-19 * Paläobiologie der Cephalopoden, Jena 1916 * Die Stämme der Wirbeltire, Berlin, Leipzig, 1919 * Lehrbuch der Paläozoologie, Jena 1920 * Lebensbilder aus der Tierwelt der Vorzeit, Jena 1921 * Geschichte und Methode der Rekonstruktion vorzeitlicher Wirbeltiere, Jena 1925 * Paläobiologie und Stammesgeschichte", Jena 1929 * Vorzeitliche Lebensspuren, Jena 1935 * Die Tiere der Vorzeit in ihrem Lebensraum, Jena 1939 * Vorzeitliche Tierreste im Deutschen Mythus, Brauchtum und Volksglauben, Jena 1939 Luokka:Itävaltalaiset paleontologit Luokka:Evoluutiobiologit Luokka:Vuonna 1875 syntyneet Luokka:Vuonna 1946 kuolleet
Jason Anthony Griffith

Jason Anthony Griffith (s. 26. marraskuuta 1980) on yhdysvaltalainen ääninäyttelijä, joka tunnetaan Sonic the Hedgehogin ääniroolista videopeleistä ja animesarjasta Sonic X. ==Ura== Griffith aloitti uransa ääninäyttelijänä dubbaamalla vuonna 2001 muutamia sivuääniä Pokémoniin ollen muun muassa Dewford Townin salinjohtajan Brawlyn äänenä kolmessa jaksossa. Myöhemmin Griffith sai isomman roolin, kun hän oli Ashin kanssa matkanneen Pokémon- tuntija Cilanin äänenä Best Wishes -kausilla. Ensimmäisen alkuperäisen ääniroolin hän teki animaatiosarjaan Baby Looney Tunes vuonna 2002 ja vuotta myöhemmin Griffith sai ensimmäisen pääroolinsa Sonic X:stä ollessaan Sonic the Hedgehogin äänenä. Hän jatkoi hahmon roolissa myös sarjan jälkeen julkaistuissa videopeleissä, kuten Sonic Riders ja Sonic Rush Adventure. Vuosina 2004–2005 Griffith oli Teini-ikäiset mutanttininjakilpikonnat -sarjassa Miyamoto Usagin äänenä ja sai samalla toisen pääroolinsa animesarjasta One Piece ollessaan Usoppin äänenä. ==Aiheesta muualla== * * CrystalAcids * TV.com Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Vuonna 1980 syntyneet Luokka:Elävät henkilöt
Simpsonit (20. tuotantokausi)

Simpsoneiden 20. tuotantokausi (2008–2009) käynnistyi Yhdysvalloissa vuoden 2008 syksyllähttp://www.foxflash.com/div.php/main/page?aID=1z2z2z246z11z8&ID;=4112 . 20\. tuotantokaudella alettiin esittää uutta introa jaksosta ”Silmä silmästä” (Take My Life, Please) lähtien. Samalla sarjaa alettiin esittää teräväpiirtona ja kuvasuhteeksi vaihtui 16:9. Suomessa kautta alettiin esittää keväällä 11. toukokuuta 2010 lähtien Subilla. Kauden ensimmäinen jakso esitettiin ennakkoon 25. joulukuuta 2009. == Jaksoluettelo == === Pikkutuhmaa pullanpaistoa (Sex, Pies and Idiot Scrapes) === === Yhteys katkolla (Lost Verizon) === === Kauhukakaran kaksoisolento (Double, Double, Boy in Trouble) === ===Kauhujen talo, osa 19 (Treehouse of Horror XIX) === === Menneiden muistelua (Dangerous Curves) === === Sikin sokin sanoissa (Homer and Lisa Exchange Cross Words) === === Terroriuhka (Mypods and Boomsticks) === === Hermostusta ja herhiläisiä (The Burns And The Bees) === === Lisa ihmemaassa (Lisa the Drama Queen) === === Silmä silmästä (Take My Life, Please) === === Voittajan on helppo hymyillä (How the Test Was Won) === === Vuokraisäntä aidan takaa (No Loan Again, Naturally) === === Kuopus kateissa (Gone Maggie Gone) === === Isän kanssa illanvietossa (In the Name of the Grandfather) === === Salaperäinen sulhanen (Wedding For Disaster) === === Roihua rakkausrintamalla (Eeny Teeny Maya Moe) === === Alla kauniin kuoren (The Good, the Sad and the Drugly) === === Isän kädestä (Father Knows Worst) === === Waverly Hills 90210 (Waverly Hills 9-0-2-1 D'oh) === === Täydelliset naiset (Four Great Woman and a Manicure) === === Rajansa kaikella (Coming to Homerica) === == Lähteet == Luokka:Simpsonit-tuotantokaudet
Kreivi Karlstein

Kreivi Karlstein on Philip Pullmanin ensimmäinen lastenromaani, joka ilmestyi 1982. Alun perin Pullman kirjoitti teoksen opettajana toimiessaan koulunäytelmäksi omien oppilaidensa esitettäväksi. Myöhemmin hän muokkasi teoksesta myös Patrice Aggsin kuvittaman sarjakuvatyylisen version Kreivi Karlstein eli Paholaismetsästäjän ratsastus (1991). Teoksen on suomentanut Helene Bützow, ja suomennoksen on julkaissut vuonna 2005 Tammi. == Aiheesta muualla == * Count Karlstein . Philip-pullman.com * Mari Viertola: Pirulle pikkusormi. Turun sanomat 30.12.2005. * Victoria Strauss: Count Karlstein. SF Site 1998. Luokka:Englantilaiset nuorten fantasiaromaanit Luokka:Lastenkirjat Luokka:Philip Pullmanin teokset Luokka:Vuoden 1982 kirjat
Alfred Wilhelm Stenfors

Alfred Wilhelm Stenfors, myös lyhennettynä A. W. Stenfors, () oli suomalainen arkkitehti ja Yleisten rakennusten ylihallituksen ylijohtaja. Stenfors valmistui arkkitehdiksi Suomen polyteknillisestä opistosta vuonna 1890. Hänet nimitettiin yleisten rakennusten ylihallituksen ylimääräiseksi arkkitehdiksi samana vuonna. Stenfors muutti Vaasaan, jossa toimi piirustuksen opettajana Vaasan reaalilyseossa vuosina 1894–1911. Opettajan toimen ohella Stenfors työskenteli myös Vaasan lääninrakennuskonttorin apulaisarkkitehdin ja vt. esimiehen eli niin sanotun lääninarkkitehdin tehtävissä. Stenfors nimitettiin Yleisten rakennusten ylihallituksen ylijohtajaksi vuonna 1921. Stenforsin ylijohtajakausi sattui aikaan, jolloin Helsingissä vallitsi asuntopula. Hänen kiusallisiin tehtäviinsä kuului huoneistojen järjestäminen valtion virastoille ja asuntojen järjestäminen virastojen virkamiehille. Stenfors jatkoi edeltäjänsä Onni Tarjanteen tavoin ylihallituksen suomalaistamista. Stenforsin ylijohtajakausi jäi hyvin lyhyeksi ja hän siirtyi takaisin Vaasaan jo syksyllä 1922, kun hänet nimitettiin Vaasan lääninrakennuskonttorin esimieheksi. Vaasan lääninarkkitehtina Stenfors toimi vuoteen 1934 asti. Hän piti myös yksityistä arkkitehtitoimistoa. Stenfors kuoli Vaasassa vuonna 1952. == Luettelo Stenforsin töistä Vaasassa== * Vaasan kauppahalli, 1902 (alahalli) ja 1927 (ylähalli) * Vaasan villatavaratehdas (kulmatalo) , Asemakatu 10, 1904–1909 * Vaasan kaupunginteatteri ent. Vaasan Työväenyhdistys, Pitkäkatu 53, 1906–1907 * Kipinän talo, Hovioikeudenpuistikko 5, 1907 * Kirvesmiehenkatu 2 (puutalo), 1907 * Kirkkopuistikon yläaste ja lukio ent. Tyttölyseo, Kirkkopuistikko 27, 1906–1909 * Palosaaren kirkko, Kapteeninkatu 18, 1908–1910 * Myntin talo, Koulukatu 18, 1910 * As. Oy Vaasanpuistikko 4, Koulukatu 30, 1911 * Kirvesmiehenkatu 2 (kivitalo), 1912 * Lennart Backmannin talo, Rantakatu 3, 1912 *Kosken talo, Pitkäkatu 66, 1917 * Wärtsilän vanha tehdas ent. Onkilahden Konepaja, 1913 * Halli Oy, Vaasanpuistikko 18, 1914 * Ent. Poliisilaitos, Raastuvankatu 30, 1914 * Koulukatu 60 (kaksi puutaloa, sittemmin purettu) * Pitkänlahdenkatu 4–6 (neljä puutaloa, 18 asuntoa). Alun perin Työväen Asunto- Osuuskunta, nykyisin Asunto-Osuuskunta Omakoti. Suomen vanhimpia asunto- osuuskuntia. *Vöyrinkatu 17 (kaksi puutaloa, 16 asuntoa). == Lähteet == == Aiheesta muualla == Stenfors, Alfred Wilhelm Stenfors, Alfred Wilhelm Stenfors, Alfred Wilhelm
Saba (laulaja)

Saba Anglana on laulaja ja näyttelijä. Hän syntyi Mogadishussa somalialaiselle äidille sekä italialaiselle isälle ja muutti varhaisella iällä Italiaan.http://www.worldmusic.net/wmn/news/item/saba Saba opiskeli taidehistoriaa Rooman Sapienza-yliopistossa. Hän suunnitteli itselleen tulevaisuutta mosaikistina, mutta siirtyikin näyttelijän töihin televisioon; hän esiintyi esimerkiksi televisiosarjassa La squadra.http://www.411mania.com/music/album_reviews/68072/Saba---Jidka-(The- Line)-Review.htm Saban ensimmäinen albumi on Jidka – The Line (2008). == Lähteet == == Aiheesta muualla == * Viralliset sivut , Luokka:Somalialaiset laulajat Luokka:Somalialaiset näyttelijät Luokka:Italialaiset laulajat Luokka:Italialaiset näyttelijät Luokka:Syntymävuosi puuttuu Luokka:Elävät henkilöt
Gigbag

Gigbag (tai gig bag) on pehmustettu kantopussi instrumenteille, useimmiten kitaroille ja bassokitaroille. Monissa gigbageissa on tasku musiikkivälineille, kuten kaapeleille tai plektroille. Sitä voi käyttää joko repun lailla tai kantaa kantokahvasta. Luokka:Matkailuvälineet
Planckin periaate

Planckin periaate on tieteenfilosofinen kommentti, jonka mukaan sellaista uutta tietoa, johon sisältyy tieteen paradigman muutos, ei heti hyväksytä, vaan se vaatii sukupolvenvaihdoksen. Saksalainen fyysikko ja nobelisti Max Planck kirjoitti omaelämäkerrassaan: > Uusi tieteellinen totuus ei menesty vakuuttamalla vastustajiaan ja saamalla > heidät ymmärtämään, vaan pikemminkin koska vastustajat lopulta kuolevat, ja > heidän tilalleen tulee uusi sukupolvi, jolle totuus on tuttu.... Kannatuksen > siirtyminen paradigmasta toiseen on kääntymyskokemus, johon ei voi pakottaa. Planckin periaate tuli yleisesti tunnetuksi, kun Thomas S. Kuhn lainasi sitä kuuluisassa teoksessaan Tieteellisten vallankumousten rakenne. == Lähteet == Luokka:Tieteenfilosofia Luokka:Max Planck
Crystal Kay

Crystal Kay Williams (s. 26. helmikuuta 1986) on japanilainen poplaulaja. Hän syntyi afroamerikkalaiselle isälle ja korealaistaustaiselle äidille Jokohamassa. Crystal Kay nousi suuren yleisön tietoisuuteen jo teini-iässään. Hänet tunnetaan lähinnä soolourasta, mutta hän on tehnyt myös yhteistyötä muun muassa m-flo-kokoonpanon kanssa. == Albumit == * C.L.L Crystal Lover Light (2000) * 637: Always and Forever (2001) * Almost Seventeen (2002) * 4 Real (2003) * Crystal Style (2005) * Call Me Miss... (2006) * All Yours (2007) * Color Change! (2008) * Spin the Music (2010) * Vivid (2012) * Shine (2015) * For You (2018) == Aiheesta muualla == * Viralliset sivut , Luokka:Japanilaiset laulajat Luokka:Vuonna 1986 syntyneet Luokka:Elävät henkilöt
Helsingin Kisa-Toverit

Helsingin Kisa-Toverit (lyhenne HKT) on vuonna 1929 perustettu urheiluseura, jonka vahvimmat lajit ovat olleet koripalloilu ja yleisurheilu. == Historia == Koripallossa HKT on pelannut koripallon SM-sarjassa 26 pelikautta, joiden aikana se voitti 504:stä ottelusta 300. Seura on voittanut viisi Suomen mestaruutta vuosina 1961–1965, viisi SM-hopeaa ja kaksi SM-pronssia. Koripallon Suomen cupin HKT voitti vuonna 1970. Europeleissä seura eteni parhaimmillaan puolivälieriin kauden 1963–1964 Euroopan cupissa. Tällöin se putosi jatkosta hävittyään Simmenthal Milanolle. HKT luopui SM-sarjapaikastaan 15. syyskuuta 1976 vastalauseena koripallon kaupallistumiselle. Naisten puolella HKT on pelannut pääsarjassa neljä kautta. Vuonna 1967 seuran naisten joukkue voitti ainoan Suomen mestaruutensa. Vuonna 1966 HKT:n naiset voittivat ensimmäisen SM-mitalin, sillä naisjoukkue saavutti SM-pronssia. Suomen koripallomaajoukkueessa Tokion olympiakisoissa 1964 oli viisi HKT:n pelaajaa: Liimot, Vartia, Laanti ja Finneman. Koripallo ja yleisurheilu ovat lajit, joissa HKT toimii aktiivisesti nykyisinkin. Pesäpallossa Helsingin Kisa- Toverit voitti kaksi TUL:n mestaruutta, 1932 ja 1935. Seurassa pelasi yksi kaikkien aikojen nopeimmista pesäpalloilijoista, Alpo Savolainen,M.Rasilainen seuranäyttely sekä Ensio Vuorinen. == Entisiä pelaajia == * Kari Liimo * Martti Liimo * Raimo Vartia * Pertti Laanti * Teijo Finneman * Kalevi Sarkalahti * Pertti Hurme * Viktor Kaltala ==Lähteet== == Aiheesta muualla == * Virallinen kotisivu Luokka:Suomalaiset yleisurheiluseurat Luokka:Helsinkiläiset urheiluseurat Luokka:Suomalaiset koripalloseurat Luokka:Vuonna 1929 perustetut urheiluseurat Luokka:Suomen Työväen Urheiluliiton jäsenseurat
Lasten Eurovision laulukilpailu 2007

Lasten Eurovision laulukilpailu 2007 järjestettiin 8. joulukuuta 2007 Rotterdamissa, Alankomaissa. Tapahtumapaikkana toimi Ahoy Rotterdam ja kilpailun juonsivat Sipke Jan Bousema ja Kim-Lian van der Meij. Kilpailun voitti Valko-Venäjän edustaja Aljaksei Žyhalkovitš. Kilpailuun osallistui 17 maata sekä neljä uutta maata Armenia, Bulgaria, Georgia ja Liettua. Iso- Britannia, Espanja, Ranska, Latvia, Norja, Puola, Tanska, Sveitsi ja Bosnia ja Hertsegovina eivät osallistuneet tänä vuonna. Kilpailuun käytetty budjetti oli 2 000 000 euroa, joka on suurin lasten euroviisuihin käytetty rahamäärä. == Osallistujamaat == 17 maata osallistui vuoden 2007 kilpailuun. Nro Maa Esiintyjä Kappale Sijoitus Pisteet 01 Mariam Romelašvili Odelia Ranumi 4 116 02 Trust Anders 15 19 03 Arevik Erazanq 2 136 04 Yiorgos Ioannides I musiki dini ftera 14 29 05 Jorge Leiria Só quero é cantar 16 15 06 Alexandra Golovtšenko Otlitšnitsa 6 105 07 4Kids Sha-la-la 10 54 08 Bon-Bon Bonbolandia 7 86 09 Nevena Božović Piši mi 3 120 10 Lisa, Amy & Shelley Adem in, Adem uit 11 39 11 Rosica Kulakova & Dimitar Stojmenovski Ding ding dong 5 111 12 Ilona Halytska Urok hlamuru 9 56 13 Frida Sandén Nu eller aldrig 8 83 14 Cute Music 12 37 15 Made In Greece Kapou Mperdeftika 17 14 16 Lina Jurevičiūtė Kai miestas snaudžia 13 33 17 Aljaksei Žyhalkovitš S druz'jami 1 137 ==Lähteet== Luokka:Lasten Eurovision laulukilpailu Luokka:Vuoden 2007 musiikki
Miliyah Katō

Miho Katō () eli Miliyah Katō (; s. 22. kesäkuuta 1988) on japanilainen laulaja. Hän julkaisi ensimmäiset omat singlensä vuonna 2004 ja ensimmäisen albuminsa 2005. Katōn levyt ovat olleet menestyksiä, ja useat laulut ovat nousseet listoille. == Albumit == * Rose (2005) * Diamond Princess (2007) * Tokyo Star (2008) * BEST DESTINY (2008) * Ring (2009) * Heaven (2010) * True Lovers (2012) * Loveland (2014) * Liberty (2016) * Utopia (2017) * Femme Fatale (2018) == Singlet == * Never let go / 夜空 (Yozora) (2004) * Beautiful (2004) * ディア・ロンリーガール (2005) * ジョウネツ (Jōnetsu) (2005) * ソツギョウ (Sotsugyō) (2006) * Last Summer (2006) * I WILL (2006) * Eyes on you (2007) * My Girl feat. COLOR (2007) * Love is... (2007) * LALALA feat. WAKA-DAN-NA (Shonan no Kaze) / FUTURECHECKA feat. SIMON, COMA-CHI, & TARO SOUL (2007) * 19 Memories (2008) * SAYONARAベイベー (SAYONARA Baby) / 恋シテル (Koi Shiteru) (2008) * 20-CRY- (2009) * Love Forever feat. Shota Shimizu (2009) * WHY (2009) * FOREVER LOVE (Shota Shimizu x Miliyah Kato) (2010) * BYE BYE (2010) * Last Love (2010) == Aiheesta muualla == * Viralliset sivut , Luokka:Japanilaiset laulajat Luokka:Vuonna 1988 syntyneet Luokka:Elävät henkilöt
Risaliitti

Risaliitti (ital. risalto) on tavallisesti rakennuksen julkisivun eli fasadin keskellä oleva, rakennuksen koko korkeudelta ulkoneva rakenneosa. Pitkänomaisissa fasadeissa myös rakennuksen kulmia voidaan korostaa sivurisaliiteilla. Risaliitti tuli suosituksi barokkiarkkitehtuurin myötä, ja risaliitit olivat myös keskeisiä empiretyyliä edustavien rakennusten fasadeissa. == Lähteet == Luokka:Arkkitehtuurin käsitteet
Geta Burlacu

Geta Burlacu (oikealta nimeltään Georgeta Povorozniuc, s. 22. heinäkuuta 1974) on moldovalainen jazzlaulaja, joka valittiin edustamaan Moldovaa euroviisuihin Belgradiin 2008 kappaleella A Century of Love, mutta hän ei päässyt finaaliin. ==Lähteet== == Aiheesta muualla == * Luokka:Moldovalaiset jazzlaulajat Luokka:Vuoden 2008 euroviisuedustajat Luokka:Moldovan euroviisuedustajat Luokka:Vuonna 1974 syntyneet Luokka:Elävät henkilöt
RMIT-yliopisto

RMIT-yliopisto (virallinen nimi The Royal Melbourne Institute of Technology) on australialainen yliopisto, ja se sijaitsee Melbournessa Victoriassa. RMIT on kolmanneksi vanhin korkeakouluasteen oppilaitos Victoriassa ja kuudenneksi vanhin koko Australiassa. Sen maine on hyvä niin kotimaassa kuin ulkomaillakinEmergence of the great divide - The Age , ja se on jatkuvasti ollut Times Higher Education -lehden 200 huippuyliopiston listalla. Yliopiston pääkampus sijaitsee Melbournen pohjoislaidalla, jossa sillä on käytössä useita kortteleita ja historiallisia rakennuksia. RMIT:llä on Vietnamissa kansainvälinen yliopisto "RMIT International University, Vietnam" eli "RMIT Vietnam", ja sillä on kampukset Saigonissa ja Hanoissa. RMIT-yliopisto keskittyy korkeimpaan opetukseen, kun taas RMIT TAFE on Victorian suurimpia ammatillista koulutusta tarjoavia oppilaitoksia. ==Lähteet== Luokka:Australian yliopistot ja korkeakoulut Luokka:Melbourne
Presidentin kanslia (televisiosarja)

Presidentin kanslia oli Yle TV1:n esittämä poliittinen satiiri, joka korvasi tammikuussa 2008 Itse valtiaat lauantain satiiripaikalla (21.15−21.30). Se kertoi neljästä presidentin kansliassa työskentelevästä fiktiivisestä henkilöstä, joita olivat alun perin kansliapäällikkö Jorma Viinanen (Robin Svartström), lehdistöpäällikkö Eeva Nevalainen (Mari Turunen), 2. adjutantti Jari Muurinen (Jussi Vatanen) ja autonkuljettaja Illu-Gabriel Airisto (Aku Hirviniemi). Vuoden 2011 jaksoissa Muurisen ja Airiston tilalle tulivat adjutantti Jussi (Taisto Oksanen) ja autonkuljettaja Elisabeth (Lotta Lehtikari). Sarjaa ohjasi alun perin, vuodesta 2008 vuoteen 2009, Elias Koskimies, ja sillä oli tuolloin kolme käsikirjoittajaa, Koskimies, Jyrki Lehtola ja nainen, jonka nimeä ei ole kerrottu julkisuuteen. Vuonna 2010 sarjan ohjaajaksi vaihtui Jaakko Saariluoma, joka käsikirjoittaa sarjaa Jyrki Lehtolan kanssa. Sarjassa vallanhimoinen kanslianväki ruotii keskusteluissaan menneen viikon ajankohtaisuuksia, usein varsin suorasanaisesti ja härskisti. Presidentin kanslia on jakanut jonkin verran mielipiteitä ajoittain jopa "hyvän maun rajoja koettelevana" poliittisena satiirisarjana. == Lähteet == ==Aiheesta muualla== * * YLE Elävä arkisto: Presidentin kanslia ruotii Niinistön häitä * YLE Elävä arkisto: Presidentin kanslia Linnan juhlien jälkeen * YLE Elävä arkisto: Presidentin kanslia: Me Niinistöt * Vartti satiiria viikossa, Ruotuväki 07/08, 9.4.2008 Luokka:Suomalaiset komediasarjat Luokka:Satiirisarjat Luokka:Yle TV1:n televisio-ohjelmat
Kaspars Kambala

Kaspars Kambala (s. 13. joulukuuta 1978 Riika, Latvia) on latvialainen koripalloilija. Jäätyään kiinni dopingin käytöstä hän sai joulukuusta 2006 alkaen kahden vuoden kilpailukiellon.http://www.fiba.com/pages/eng/fc/expe/medi/antiDopi/p/openNodeIDs/1230/selNodeID/1230/dopiCase.html Kambalan seuroina olivat muiden muassa Real Madrid ja Fenerbahçe Ülkerspor. Hän on myös ammattilaisnyrkkeilijä.http://www.ballineurope.com/european- basketball/euroleague/from-balling-to-boxing-the-life-of-kaspars-kambala/ == Lähteet == == Aiheesta muualla == Luokka:Latvialaiset koripalloilijat Luokka:Dopingrikkomuksesta tuomitut latvialaiset Luokka:Dopingrikkomuksesta tuomitut koripalloilijat Luokka:Vuonna 1978 syntyneet Luokka:Elävät henkilöt
Schaerbeek

Schaerbeek tai Schaarbeek on Belgiassa sijaitseva kunta, jossa on 129 293 asukasta (2015). Kunnan pinta-ala on 8,14 neliökilometriä. Laulaja- lauluntekijä Jacques Brel on syntynyt Schaerbeekissä. ==Aiheesta muualla== Luokka:Brysselin pääkaupunkialueen kunnat
Rory Kinnear

Rory Kinnear (s. 17. helmikuuta 1978 Lontoo, Britannia) on brittiläinen näyttelijä. Hän syntyi Lontoossa ja opiskeli LAMDAssa. Kinnear tunnetaan parhaiten teatterirooleistaan ja hän on ollut mukana sekä Royal Shakespeare Companyssa että Royal National Theatressa. Kinnear on esiintynyt muun muassa näytelmissä The Man of Mode (Etherege, 1676), josta hän voitti parhaan miessivuosan Olivier-palkinnon vuonna 2008, Mary Stuart (Schiller, 1800) ja Hamlet. Vuonna 2013 hän jakoi Adrian Lesterin kanssa parhaan miespääosan Evening Standard -palkinnon roolistaan Jagona National Theatren Othello- tuotannossa. Hän voitti myös parhaan miespääosan kategoriassa samasta roolista Laurence Olivier- palkinnon. Kinnearin kirjoittamaa esikoisnäytelmää The Herd esitettiin Bush Theatressa syksyllä 2013. Hän oli siitä ehdolla Evening Standard Awardin lupaavimman näytelmäkirjailijan kategoriassa. Vuonna 2016 Kinnear esiintyy Macheathin eli Puuko-Macin roolissa National Theatren tuotannossa Kurt Weillin ja Bertolt Brechtin laulunäytelmästä Kolmen pennin ooppera. Teatterin lisäksi Kinnear on esiintynyt myös televisiossa ja elokuvissa. Hänellä on esimerkiksi henkilöstöpäällikkö Bill Tannerin rooli James Bond -elokuvissa 007 Quantum of Solace (2008), 007 Skyfall (2012) ja Spectre (2015). Lisäksi hän on esiintynyt muun muassa elokuvissa Särkynyt (2012) ja The Imitation Game (2014) sekä BBC:n Ontto kruunu -sarjaan kuuluvassa televisioelokuvassa Richard II (2012). Kinnear on vieraillut muun muassa televisiosarjoissa Hiljainen todistaja, Viisi päivää, Murhan jäljet, Politiikan nappula ja Cranfordin naiset. Hän on esittänyt myös Frankensteinin hirviötä televisiosarjassa Penny Dreadful vuodesta 2014 lähtien. ==Lähteet== Luokka:Brittiläiset näyttelijät Luokka:Royal Shakespeare Companyn jäsenet Luokka:Olivier-palkinnon saajat‎ Luokka:Vuonna 1978 syntyneet Luokka:Elävät henkilöt
Loveless (albumi)

Loveless on My Bloody Valentine -yhtyeen toinen studioalbumi. Se julkaistiin 4. marraskuuta 1991. == Kappaleet == # # # # # # # # # # # == Kokoonpano == * Kevin Shields – kitara, laulu * Bilinda Butcher – kitara, laulu * Debbie Googe – basso * Colm O’Ciosoig – rummut == Lähteet == Luokka:Vuoden 1991 albumit Luokka:Irlantilaiset alternative rock -albumit Luokka:Indie pop -albumit
George Etherege

George Etherege (n. 1635 – 10. toukokuuta 1692) oli brittiläinen näytelmäkirjailija. Hänen työtään ovat komediat The Comical Revenge or, Love in a Tub (1664), She Would if She Could (1668) ja The Man of Mode or, Sir Fopling Flutter (1676). Luokka:Englantilaiset näytelmäkirjailijat
Hans-Jürgen Stumpff

Hans-Jürgen Stumpff (15. kesäkuuta 1889 Kolberg, Saksa – 9. maaliskuuta 1968 Frankfurt am Main, Saksa) oli saksalainen Luftwaffen kenraali toisen maailmansodan aikaan.Valtonen 1997 s. 406 Stumpff toimi Luftwaffen esikuntapäällikkönä ennen sotaa ja uudelleen sodan päättymisen jälkeen kahden viikon ajan, kunnes natsi-Saksan aikainen Luftwaffe lakkautettiin. == Ura == Stumpff liittyi 2. syyskuuta 1907 kadetiksi preussilaiseen 12. krenatöörirykmenttiin. 19. marraskuuta 1908 hänet ylennettiin luutnantiksi. Ensimmäisen maailmansodan aikana hän palveli yleisesikunnassa ja sodan loppuun mennessä hän oli ylennyt jo kapteeniksi. Weimarin tasavallan ajan hän toimi yleisesikuntaupseerina ja myöhemmin osastojohtajana valtakunnanpuolustusministeriössä. 1\. syyskuuta 1933 hänet valittiin aliluutnantiksi juuri perustettuun Luftwaffeen, jossa hänestä myöhemmin tuli henkilöstöpäällikkö. Aikavälillä 1. heinäkuuta 1937 – 31. tammikuuta 1939 hän toimi Luftwaffen yleisesikuntapäällikkönä. Hänet ylennettiin kenraaliksi (General der Flieger) hänen ansioistaan Luftwaffen perustamisen ja rakentamisen johdosta. Toisen maailmansodan aikana hänet ylennettiin kesäkuussa 1940 kenraalieverstiksi ja syyskuussa 1941 hänelle myönnettiin rautaristin ritariristi. Keväällä 1940 Stumpff komensi muutaman kuukauden ajan 1. ilma-armeijaa, jonka jälkeen hänet siirrettiin 10. toukokuuta 1940 alkaen myös Suomessa toimineen 5. ilma-armeijan komentajaksi. Stumpffin johtamana ilma-armeija osallistui muun muassa taisteluun Britanniasta, hyökäten Norjaan tukeutuen Pohjois-Englantiin ja Skotlantiin. 6. tammikuuta 1944 Stumpff siirrettiin Saksaan, valtakunnanpuolustuksen ylipäälliköksi, johtamaan torjuntatoimia Saksan keskiosaan suuntautuneita liittoutuneiden pommituksia vastaan. 9. helmikuuta 1944 alkaen aina sodan loppuun asti hän toimi Luftwaffen esikuntapäällikkönä sekä samalla Luftwaffen ylipäällikön sijaisena. 9\. toukokuuta 1945 Stumpff kuului ilmavoimien edustajana ryhmään, joka allekirjoitti Saksan ehdoitta antautumisen Berliinissä. 1947 hänet vapautettiin brittiläisestä sotavankilasta. == Kunniamerkit == * Rautaristin ritarinristi * Rautaristi 1914 1. ja 2. luokka * Kunniasoljet molempiin rautaristeihin * Kuninkaallisen Baijerin sotilasansiomerkki 4. luokka miekoilla * Anhältin Friedrichin risti * Hansakaupunki Lyypekin Hansaliiton risti * Hansakaupunki Hampurin Hansaliiton risti * Itävallan sotilasansioristi sotakoristein * Kunink. Bulgarian sotilaallisen urhoollisuuden ritarikunnan ritarinristi * Haavoittumismerkki 1918 mustana * Rintamasotilaan kunniaristi * Wehrmachtin palvelusansiomerkki 1. - 4. luokka * Maaliskuun 13. päivän 1938 muistomitali * Lokakuun 1. päivän 1938 muistomitali Prahan linna-soljella * Kultainen lentäjän/tähystäjän merkki timanteilla * Suomen Valkoisen Ruusun suurristi miekoilla ja tähdellä * Mainittu Wehrmachtin kuulutuksissa 1941 ja 1942 == Lähteet == * === Viitteet === == Aiheesta muualla == Luokka:Saksalaiset toisen maailmansodan sotilaat Luokka:Saksalaiset kenraalit Luokka:Saksalaisjoukot Suomessa 1940–1945 Luokka:Vuonna 1889 syntyneet Luokka:Vuonna 1968 kuolleet